b'\n_START_ARTICLE_\nZebramordene\n_START_PARAGRAPH_\nZebramordene (The "Zebra" murders) var en r\xc3\xa6kke racistisk motiverede hadforbrydelser og mord beg\xc3\xa5et af sorte mod hvide i San Francisco, Californien fra oktober 1973 til april 1974. Det pr\xc3\xa6cise antal ofre er ikke fastlast men som minimum blev 16 dr\xc3\xa6bt og 8-10 h\xc3\xa5rdt s\xc3\xa5ret. Betegnelsen \xe2\x80\x9dZebramordene\xe2\x80\x9d kommer af at en zebra siges at have sorte striber p\xc3\xa5 en hvid baggrund \xe2\x80\x93 \xe2\x80\x9dsort p\xc3\xa5 hvid\xe2\x80\x9d (\xe2\x80\x9dblack on white\xe2\x80\x9d).\n_START_SECTION_\nD\xc3\xb8dsenglene\n_START_PARAGRAPH_\nZebramordene blev beg\xc3\xa5et af en gruppe indenfor Nation of Islam som kaldte sig selv for d\xc3\xb8dsenglene (Death Angels). Nation of Islams l\xc3\xa6re fremstiller ikke hvide som mennesker, men som forskellige former for onde entiteter betegnet ved eksempelvis "hvide dj\xc3\xa6vle\xe2\x80\x9d, \xe2\x80\x9dbl\xc3\xa5\xc3\xb8jede dj\xc3\xa6vle\xe2\x80\x9d, \xe2\x80\x9dslanger\xe2\x80\x9d, mm. som if\xc3\xb8lge Nation of Islams tro var skabt af en videnskabsmand ved navn Yakub og som man kunne optjene point for lettere adgang til Paradis ved at dr\xc3\xa6be s\xc3\xa5 mange af som muligt._NEWLINE_Ingen af \xe2\x80\x9dd\xc3\xb8dsenglene\xe2\x80\x9d udenfor San Francisco blev nogen sinde p\xc3\xa5grebet eller d\xc3\xb8mt.\n_START_SECTION_\nMedlemmer\n_START_PARAGRAPH_\nAns\xc3\xb8gere til \xe2\x80\x9dd\xc3\xb8dsenglene\xe2\x80\x9d blev indbudt til et hemmeligt m\xc3\xb8de ved organisationen: \xe2\x80\x9dBlack Self-Help Moving and Storage\xe2\x80\x9d (\xe2\x80\x9dSort selvhj\xc3\xa6lp, flytning og opbevaring\xe2\x80\x9d), som var ejet af Nation of Islam og havde adresse p\xc3\xa5 Market Street San Francisco. For at opn\xc3\xa5 status som \xe2\x80\x9dd\xc3\xb8dsengel\xe2\x80\x9d blev det kr\xc3\xa6vet at man havde dr\xc3\xa6bt enten ni hvide m\xc3\xa6nd, fem hvide kvinder eller fire hvide b\xc3\xb8rn. Efter at have opn\xc3\xa5et denne kvote ville personen f\xc3\xa5 et par vinger p\xc3\xa5f\xc3\xb8rt sit billede som derefter blev oph\xc3\xa6ngt p\xc3\xa5 en \xc3\xa6resplads i Nation of Islams bygning._NEWLINE_Om end drab og terror var deres vigtigste m\xc3\xa5l, s\xc3\xa5 torturerede Nation of Islams \xe2\x80\x9dd\xc3\xb8dsengle\xe2\x80\x9d ofte deres ofre over en l\xc3\xa6ngere periode ved hj\xc3\xa6lp af macheter, ligesom de fleste kvinder ogs\xc3\xa5 blev voldtaget.\n_START_SECTION_\nReaktion p\xc3\xa5 mordene\n_START_PARAGRAPH_\nMordene for\xc3\xa5rsagede omfattende panik i San Francisco. Folk fors\xc3\xb8gte at finde \xe2\x80\x9dsikkerhed i grupper\xe2\x80\x9d n\xc3\xa5r de gik ud, eller fors\xc3\xb8gte s\xc3\xa5 vidt som muligt at holde sig inde d\xc3\xb8re om aftenen. Politiet reagerede med \xc3\xb8get polititilstedev\xc3\xa6relse i hele byen, men var i \xc3\xb8vrigt p\xc3\xa5 bar bund og forvirret over det tilsyneladende manglende motiv bag mordene, som mest var karaktiseret ved deres brutalitet og mordernes mangel p\xc3\xa5 anger. Den eneste f\xc3\xa6llesn\xc3\xa6vner var at morderne var sorte og ofrene var hvide._NEWLINE_Baseret p\xc3\xa5 hvad der i starten var kendt om mordene, s\xc3\xa5 var der et f\xc3\xa6llesm\xc3\xb8nster. Det var hit-and-run skyderier, morderen bruget en fremgangsm\xc3\xa5de hvor han n\xc3\xa6rmede sig ofret, sk\xc3\xb8d gentagne gange p\xc3\xa5 n\xc3\xa6rt hold og dern\xc3\xa6st flygtede til fods. Desuden syntes morderne, baseret p\xc3\xa5 patronhylsterne, at foretr\xc3\xa6kke en 32-kaliber pistol. En speciel politienhed ledet af Gus Coreris og John Fotinos blev dannet for at fors\xc3\xb8ge at opklarer og f\xc3\xa5 sat en stopper for mordene. Gruppen fik tildelt politiradiofrekvensen \xe2\x80\x9dZ\xe2\x80\x9d \xe2\x80\x93 hvorved de fik tilnavnet Zebragruppen (Zebra Task Force) og mordene som Zebramordene. Om end ogs\xc3\xa5 mordenes karakter som racistiske sort mod hvide mord, medhjalp til at udbrede ben\xc3\xa6vnelsen Zebramordene.\n_START_SECTION_\nReaktion p\xc3\xa5 anden mordb\xc3\xb8lge\n_START_PARAGRAPH_\nEndnu engang blev San Francisco kastet ud i en tilstand af chok og folk fulgte op de forholdsregler de havde benyttet sig af ved den f\xc3\xb8rste mordb\xc3\xb8lge. Byen blev desuden h\xc3\xa5rdt ramt af de \xc3\xb8konomiske konsekvenser som f\xc3\xb8lge af turister som holdt sig v\xc3\xa6k. Byens gader l\xc3\xa5 \xc3\xb8de hen om aftenen, selv det kendte forlystelseskvarter North Beach, kendt for sit natteliv, blev ramt. Politiet tog nu drastiske forholdsregler. Inspekt\xc3\xb8r Gus Coreris fik lavet et par generiske fantomtegninger ud fra de sparsomme eksisterende beskrivelser af gerningsm\xc3\xa6ndene. Tegningerne blev distribueret til medierne og byen politibetjente og byens borgmester, Joseph Alioto og politimester Donald Scott beordrede byens politifolk til at stoppe og forh\xc3\xb8rer et stort antal sorte borgere der kunne ligne beskrivelsen og polititegningerne: en sort mand med kort afroh\xc3\xa5r og en smal hage._NEWLINE_Efter at have v\xc3\xa6ret stoppet og clearet fik borgerne udleveret et specialfremstillet Zebrakort de kunne fremvise til andre politibetjente i fald de blev stoppet igen. Over 500 personer blev stoppet og unders\xc3\xb8gt i l\xc3\xb8bet af den f\xc3\xb8rste weekend programmet var sat i system, om end systemet vakte h\xc3\xb8jlydt kritik fra det afroamerikanske samfund og udl\xc3\xb8ste sagsanl\xc3\xa6g fra b\xc3\xa5de NAACP og ACLU \xe2\x80\x93 hvorefter distriktsdommeren Alfonso J. Zirpoli d\xc3\xb8mte programmet forfatningsstridigt og lukkede det ned.\n_START_SECTION_\nAnholdelse og dom\n_START_PARAGRAPH_\nMed en $30.000 dus\xc3\xb8r kom der endelig afg\xc3\xb8rende informationer frem der kunne hj\xc3\xa6lpe med en l\xc3\xb8sning p\xc3\xa5 mordene. Anthony Harris \xe2\x80\x93 en ansat p\xc3\xa5 det Nation of Islam ejet Sort selvhj\xc3\xa6lp, flytning og opbevaring ringede til politiet og aftalte at m\xc3\xb8des med politiet p\xc3\xa5 en parkeringsplads i Oakland. Harris h\xc3\xa6vdede at v\xc3\xa6re at af personerne p\xc3\xa5 politiets fantomtegninger og angav specifikke detaljer omkring flere af mordene, detaljer der ellers ikke havde v\xc3\xa6ret frigivet til offentligheden. Harris n\xc3\xa6gtede selv at havde beg\xc3\xa5et nogle af mordene, men sagde han havde v\xc3\xa6ret til stede i mange af dem._NEWLINE_Harris afsl\xc3\xb8rede eksistensen af \xe2\x80\x9dD\xc3\xb8dsenglegruppen\xe2\x80\x9d og informerede om endnu et mord der ikke var blevet registreret. Dette p\xc3\xa5 en hjeml\xc3\xb8s mand som var blevet kidnappet fra Ghirardelli Square I San Francisco. Den hjeml\xc3\xb8se mand var blevet bragt til Nation of Islams lokaler, kneblet og bundet og \xe2\x80\x93 mens han stadig var ved bevidsthed \xe2\x80\x93 skiftes de til at hugge hans lemmer af. Harris fortalte politiet af liget var blevet kastet i San Francisco Bugt og fortalte om mordet i s\xc3\xa5 pr\xc3\xa6cise detaljer at politiet var overbevist om dets sandf\xc3\xa6rdighed \xe2\x80\x93 is\xc3\xa6r da politiet dagen f\xc3\xb8r, den 23. december havde fundet en bundet og slemt tilredt mandekrop, uden h\xc3\xa6nder, f\xc3\xb8dder og hoved, der var skyllet op af bugten._NEWLINE_Harris gav politiet navne, datoer, adresser og nok detaljer til at udstede anholdelsesbeg\xc3\xa6ringer p\xc3\xa5 de mist\xc3\xa6nkte. Harris selv s\xc3\xb8gte og opn\xc3\xa5ede retsimmunitet for hans hj\xc3\xa6lp i l\xc3\xb8sningen af Zebrasagen, s\xc3\xa5vel som ny identitet til sig selv, k\xc3\xa6resten og hendes barn._NEWLINE_Den 1. maj blev der gennemf\xc3\xb8rt en r\xc3\xa6kke samtidige f\xc3\xb8rdaggry razziaer hvilke resulterede i anholdelsen af Larry Craig Green og JCX Simon i et h\xc3\xb8jhus p\xc3\xa5 Groove Street samt en r\xc3\xa6kke andre mist\xc3\xa6nkte i Nation of Islams lokaler. Ingen gjorde modstand under anholdelserne. I alt syv personer blev anholdt, hvoraf fire blev l\xc3\xb8sladt igen p\xc3\xa5 grund af manglende beviser._NEWLINE_Borgmesteren offentliggjorde nyheden om anholdelserne og oplyste ved samme lejlighed offentligheden om at mordene var blevet beg\xc3\xa5et af \xe2\x80\x9dD\xc3\xb8dsenglene\xe2\x80\x9d. Umiddelbart efter ford\xc3\xb8mte lokale sorte ledere arrestationerne og h\xc3\xa6vdede at de var baseret p\xc3\xa5 racistiske undertoner. Den sorte Muslimske leder John Muhamma fra Moske #26 i San Fracisco ben\xc3\xa6gtede enhver p\xc3\xa5stand om en sort sammensv\xc3\xa6rgelse om at dr\xc3\xa6be hvide._NEWLINE_Der var imidlertid nok beviser til at f\xc3\xb8re en sag mod \xe2\x80\x9dD\xc3\xb8dsenglene\xe2\x80\x9d til domsf\xc3\xa6ldelse. Retssagen blev indledt den 3. marts 1975. Forsvaret havde ikke held med at diskreditere vidnet Harris da han havde kommet med s\xc3\xa5 pr\xc3\xa6cise detaljer over 12 dages intense forh\xc3\xb8r. Desuden kunne politiet freml\xc3\xa6gge en .32 kaliber Beretta pistol, som var blevet fundet i baghaven i et hjem i n\xc3\xa6rheden af det sidste mord. Pistolen kunne spores tilbage til en af de ansatte i Nation of Islams lokaler og at politiet kunne bevise at pistolen havde v\xc3\xa6ret anvendt i mange af mordene._NEWLINE_Baseret p\xc3\xa5 udsagn fra 108 vidner (heriblandt Harris) nedskrevet p\xc3\xa5 8.000 sider (3,5 millioner ord) kulminerede det i den hidtil l\xc3\xa6ngste straffesag i Californiens historie. Efter 18 timers bet\xc3\xa6nkningstid udm\xc3\xb8ntede juryen det i at b\xc3\xa5de Larry Green, JCX Simon, Manuel Moore og Jessie Lee Cooks blev d\xc3\xb8mt for overlagt mord samt sammensv\xc3\xa6rgelse til at beg\xc3\xa5 mord. Dommen faldt i 1976. Dommen var livstid i f\xc3\xa6ngsel.\n_START_SECTION_\nEfterspil\n_START_PARAGRAPH_\nMens Zebramordene officielt var blevet afsluttet med mordet p\xc3\xa5 16 personer, sk\xc3\xb8nner flere af medlemmerne i politiets unders\xc3\xb8gelsesgruppe at mindst 71 andre mord p\xc3\xa5g\xc3\xa5et over hele Californien kan tilskrives forskellige andre \xe2\x80\x9dd\xc3\xb8dsenglegrupper\xe2\x80\x9d. Men eftersom mange af ofrene var hjeml\xc3\xb8se eller blaffere har det aldrig v\xc3\xa6ret muligt at fastl\xc3\xa6gge et pr\xc3\xa6cist antal. Ligeledes er efterforskerne overbevist om at ikke alle morderne blev p\xc3\xa5grebet og at nogle af dem de var n\xc3\xb8dsaget til at l\xc3\xb8slade p\xc3\xa5 grund af mangel p\xc3\xa5 beviser ogs\xc3\xa5 havde v\xc3\xa6ret involveret i flere af mordene.'